CELEX: 32015D1159
Language: lv
Date: 2015-07-13 00:00:00
Title: Komisijas Īstenošanas lēmums (ES) 2015/1159 (2015. gada 13. jūlijs) par pasākumu, ko saskaņā ar Eiropas Parlamenta un Padomes Direktīvu 2006/42/EK Spānija veikusi, lai aizliegtu laist tirgū leņķa slīpmašīnu, ko ražojis uzņēmums Varo Beļģijā (izziņots ar dokumenta numuru C(2015) 4664) (Dokuments attiecas uz EEZ)

15.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 187/86
            
         KOMISIJAS ĪSTENOŠANAS LĒMUMS (ES) 2015/1159
   (2015. gada 13. jūlijs)
   par pasākumu, ko saskaņā ar Eiropas Parlamenta un Padomes Direktīvu 2006/42/EK Spānija veikusi, lai aizliegtu laist tirgū leņķa slīpmašīnu, ko ražojis uzņēmums Varo Beļģijā
   
      
         (izziņots ar dokumenta numuru C(2015) 4664)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 17. maija Direktīvu 2006/42/EK par mašīnām, un ar kuru groza Direktīvu 95/16/EK (1), un it īpaši tās 11. panta 3. punktu;
   tā kā:
   
               (1)
            
            
               Spānija informēja Komisiju par pasākumu aizliegt laist tirgū leņķa slīpmašīnu, Powerplus modeli POWX060, ko ražojis uzņēmums Varo Beļģijā.
            
         
               (2)
            
            
               Saskaņā ar Direktīvu 2006/42/EK leņķa slīpmašīnai bija CE marķējums.
            
         
               (3)
            
            
               Pasākuma veikšanas iemesls bija leņķa slīpmašīnas neatbilstība būtiskajām prasībām attiecībā uz veselības aizsardzību un drošību, kas izklāstītas Direktīvas 2006/42/EK I pielikuma 1.3.2. punktā – Demontēšanās risks darbības laikā, 1.7.3. punktā – Mašīnas marķējums un 1.7.4.2. punktā – Instrukciju saturs, pamatojoties uz to, ka iekārtas neiztur izturības pārbaudes, salaužot diska aizsargu, kā rezultātā rodas risks, ka tas lielā ātrumā var savainot strādnieku.
            
         
               (4)
            
            
               Paziņojumam bija pievienots inspekcijas ziņojums, ko izstrādājusi Laboratorio de Maquinas y Mecanismos Madridē.
            
         
               (5)
            
            
               Komisija nosūtīja vēstuli ražotājam un izplatītājam, aicinot viņus paust viedokli par Spānijas pieņemto pasākumu. Savā atbildē ražotājs norādīja, ka ražojums ir brīvprātīgi izņemts no tirgus un ka turpmākajiem ražojumiem ir veikti korektīvi pasākumi.
            
         
               (6)
            
            
               Pieejamā dokumentācija, izteiktie komentāri un iesaistīto pušu veiktās darbības liecina par to, ka leņķa slīpmašīna, Powerplus modelis POWX060, neatbilst Direktīvā 2006/42/EK noteiktajām būtiskajām prasībām attiecībā uz veselības aizsardzību un drošību. Tāpēc ir lietderīgi Spānijas veikto pasākumu uzskatīt par pamatotu,
            
         IR PIEŅĒMUSI ŠO LĒMUMU.
   1. pants
   Spānijas veiktais pasākums, lai aizliegtu laist tirgū leņķa slīpmašīnu, Powerplus modeli POWX060, ko ražojis uzņēmums Varo Beļģijā, ir pamatots.
   2. pants
   Šis lēmums ir adresēts dalībvalstīm.
   
      Briselē, 2015. gada 13. jūlijā
      
         
            Komisijas vārdā –
         
         
            Komisijas locekle
         
         Elżbieta BIEŃKOWSKA
      
   
   
      (1)  OV L 157, 9.6.2006., 24. lpp.